ท่องเที่ยวดันยอดน้ำมันพุ่ง
ผู้สื่อข่าวรายงานจากกรมธุรกิจพลังงาน (ธพ.) ที่ได้รายงานปริมาณความต้องการใช้น้ำมันของประเทศไทยไตรมาสแรกของปีนี้ (ม.ค.-มี.ค.) ว่า มีปริมาณความต้องการใช้น้ำมัน ทุกประเภทรวม 14,651 ล้านลิตร หรือเฉลี่ยวันละ 162.8 ล้านลิตร หรือ 1,024,002 บาร์เรลต่อวัน โดยเป็นปริมาณที่เพิ่มขึ้นจากช่วงเดียวกันของปีที่ผ่านมา วันละ 2.8 ล้านลิตร หรือคิดเป็น 1.8% ทั้งนี้ การใช้น้ำมันไตรมาสแรกที่เพิ่มขึ้นมาจากปัจจัยหลักๆ ได้แก่ การท่องเที่ยวของไทยที่เติบโตต่อเนื่อง ประกอบกับในช่วงดังกล่าวเป็นช่วงฤดูเก็บเกี่ยวผลผลิตทางการเกษตรทำให้เกิดการใช้น้ำมันโดยรวมปรับเพิ่มขึ้น,ภาพรวมการใช้น้ำมันไตรมาสแรกเป็นการเพิ่มขึ้นของกลุ่มน้ำมันเบนซิน กลุ่มน้ำมันอากาศยาน (เครื่องบิน) กลุ่มน้ำมันดีเซล และก๊าซหุงต้ม (แอลพีจี) ในสัดส่วน 3.21%, 2.23%, 1.68% และ 1.58% ตามลำดับ ส่งผลให้ประเทศไทยมีการจัดหาด้วยการนำเข้าน้ำมันดิบรวม 14,210 ล้านลิตร เฉลี่ยวันละ 157.9 ล้านลิตร หรือ 993,182 บาร์เรลต่อวัน คิดเป็นมูลค่าการนำเข้ารวม 184,915 ล้านบาท โดยเป็นปริมาณที่เพิ่มขึ้นจากช่วงเดียวกันของปีที่ผ่านมา 2.2 ล้านลิตร คิดเป็น 1.4% มูลค่าการนำเข้าลดลง 5,437 ล้านบาท คิดเป็นลดลง 2.9% เนื่องจากได้รับอานิสงส์จากเงินบาทที่แข็งค่าขึ้นเล็กน้อยเมื่อเทียบกับช่วงเดียวกันของปีก่อนหน้า.
ปริมาณความต้องการใช้น้ำมัน ทุกประเภทรวม 14,651 ล้านลิตร หรือเฉลี่ยวันละ 162.8 ล้านลิตร หรือ 1,024,002 บาร์เรลต่อวัน โดยเป็นปริมาณที่เพิ่มขึ้นจากช่วงเดียวกันของปีที่ผ่านมา 
กรมธุรกิจพลังงาน,น้ำมัน,น้ำมันเบนซิน,น้ำมันดีเซล,ก๊าซหุงต้ม,ปริมาณการใช้นำ้มัน,ท่องเที่ยว,ข่าวทั่วไป